# STATISTIKANÕUKOGU KOOSOLEKU PROTOKOLL

|  |  |
| --- | --- |
| Tallinn | 15.03.2019 nr <DataType\_29382659\_30\_1 />/<DataType\_29382659\_60\_1 /> |

# Algus kell 10.30, lõpp kell 12.30

# **Juhatas**: Tõnu Kollo

# **Protokollis**: Sandra Selge

**Võtsid osa**: Ülo Kaasik, Sven Kirsipuu, Urmet Lee, Mart Mägi, Allan Puur, Hede Sinisaar, Marko Udras

**Puudusid**: Toomas Kevvai, Ilmar Lepik, Kätlin Mandel, Hannes Pahapill

**Kutsutud:**

Rahandusminister Toomas Tõniste (päevakorrapunkt 3)

Tervisestatistika ja -registrite keskuse juht Natalja Eigo

Statistikaameti peadirektori asetäitja Tuulikki Sillajõe

**Päevakord:**

1. Statistikanõukogu aruande kinnitamine
2. Ülevaade Riikliku statistika seaduse 01.04.0219 jõustuvatest muudatustest
3. Tänusõnad rahandusministrilt

# **Statistikanõukogu aruande kinnitamine**

Tõnu Kollo tutvustas Statistikanõukogu 2018. aasta aruande projekti **(lisa 1**).

**Arutelu ja ettepanekud**

Aruande tekst vaadati koos suurel ekraanil üle ja parandati mõnes kohas sõnastust.

**Otsustati:**

## Kinnitada aruanne.

## Saata aruanne nõukogu liikmetele enne allkirjastamist veel kord üle vaatamiseks.

# **Ülevaade Riikliku Statistika seaduse jõustunud muudatustest**

Mart Mägi andis ülevaate riikliku statistika seaduse 01.04.2019 jõustuvatest muudatustest **(lisa 2)**.

**Arutelu ja ettepanekud:**

Toodi välja § 301 viga. Seaduse tekstis on muudatusettepaneku esialgne mõte kaduma läinud. Vaja oleks, et Rahandusministeerium saaks läbi oma haldusaktide Eesti Pangale andmeid koguda. Seaduses praegu sõnastatud õigus oli Eesti Panga presidendil juba enne seda seadusemuudatust.

Mart Mägi täpsustab Rahandusministeeriumis, millal parandus tehakse.

Statistikanõukogu ülesanded jäid seaduses samaks, lisandus kohustus anda soovitusi andmehalduse koordineerimiseks ja avaldada arvamust andmehalduse korralduse kohta.

Avaliku teabe seaduses on nüüd kirjas, et Statistikaamet koordineerib andmehaldust ja omab järelevalve õigust. Andmehaldus keskendub andmete kirjeldamisele, andmete kvaliteedile ja *once only* printsiibi rakendamisele kogu riigis.

Tõdeti, et kahjuks ei puudutanud seadusemuudatused tervisestatistika muutmist riiklikuks statistikaks.

Praegu tuleb ca 70% sisendandmetest Statistikaametisse registritest, s.t majandusnäitajad on võimalik ka tagantjärele arvutada. Probleemsem on olukord sotsiaaluuringutega, kus aegread võivad jääda katkendlikuks. Samas peaks selle küsimuse lahendama Statistikaameti suurem kaasatus arengukavade tulemusnäitajate väljatöötamisse.

Tõdeti, et rahvusvahelistest kohustusest tulenev statistika on riigi jaoks minimaalne nõue. Kas ei või juhtuda nii, et kui rahvusvaheliselt mingi näitaja kohustuslik ei ole, siis ei sattugi see kunagi ühegi arengukava tulemusnäitajaks, sest selle kohta pole andmeid. Võib ju olla mõistlik arvutada näitajaid, mis iseloomustavad Eesti olusid paremini kui rahvusvaheline miinimumnõue

**Otsustati:**

## Võtta info teadmiseks.

# **Tänusõnad rahandusministrilt**

Rahandusminister Toomas Tõniste tänas statistikanõukogu teise koosseisu liikmeid tehtud töö eest ja andis üle Rahandusministeeriumi tänukirjad.

Statistikaameti peadirektor Mart Mägi andis üle Statistikaameti tänukirjad.

Statistikanõukogu esimees Tõnu Kollo õnnitles statistikanõukogu nimel nõukogu liiget Allan Puuri, kes sai riikliku teaduspreemia sotsiaalteaduste alal tööde tsükli „Eesti rahvastikuareng maakeskses ja võrdlevas vaates“ eest.

LISAD

1. SN 2018 aruanne
2. RtS ja AvTS muutmise kohta esitlus

(allkirjastatud digitaalselt)

|  |  |
| --- | --- |
| Tõnu Kollo | Sandra Selge |
| Koosoleku juhataja | Protokollija |